на вноса на руски азотни торове, тъй като е имало внос на азотни торове с руски произход, попадащи в позиция 3105 (която обхваща стабилизиран АН) през втората половина на 2019 г.
 (150)
 Аргументът на RFPA трябваше да бъде отхвърлен. Първо, RFPA не е доказала, че забраната за внос не е повлияла на продукта, предмет на прегледа, като цяло. Въпреки че стабилизираният АН е част от позиция 3105, позицията включва и продукти, различни от продукта, предмет на прегледа. Поради това е възможно продуктите, внесени съгласно позиция 3105, да не са част от разглеждания продукт, което прави аргумента на RFPA невалиден. Освен това RFPA не е успяла да докаже, че конкретните за дружеството санкции не представляват мярка за ограничаване на търговията, особено с оглед на факта, че всички включени в извадката производители износители са били упоменати в посочения списък със санкции.
 (151)
 Според RFPA не е имало риск от пренасочване на руския износ от Украйна към ЕС, в случай че антидъмпинговите мерки на ЕС отпаднат, тъй като от 2008 г. насам са налице мерки на украинския пазар на АН срещу Русия, и по този начин продажбите са пренасочени преди много време. Това твърдение е неправилно. Както е посочено в съображение 120 по-горе, съществуващите ограничителни мерки за търговията на някои пазари като Украйна увеличават привлекателността на Съюза, ако се допусне срокът на действие на антидъмпинговите мерки в ЕС да изтече. Фактът, че такива мерки съществуват от определен период от време, не противоречи на факта, че тези пазари остават затворени за руския износ и по този начин правят други съседни пазари, като пазара на Съюза, привлекателни в случай на премахване на мерките.
 (152)
 Що се отнася до нарастващите възможности за руските износители извън Съюза, RFPA заяви, че Съюзът е само един пазар сред много други възможности. Освен това тя отново изтъкна аргумента, че очакваното увеличение на потреблението в Латинска Америка (Бразилия, Перу) и Евразия (Казахстан и Украйна), в която действат руските износители, както и в други бъдещи експортни местоназначения, би поело предполагаемото бъдещо увеличение на руския капацитет, без дори да се има предвид очакваното увеличение на вътрешното потребление. Acron също заяви, че търсенето на АН нараства както във вътрешен план, така и в световен мащаб, и се позова на сезонността на търсенето в различните региони. Руското правителство също така заяви, че руските производители на АН продават все повече на собствения си пазар и в трети държави, където са инвестирали.
 (153)
 Както е посочено в съображение 118 по-горе, пазарът на Съюза е сред най-привлекателните пазари за Русия по отношение на размера, възможностите и географската близост и съществуващите или бъдещите възможности на други експортни пазари не се отклоняват от това заключение. Сезонността на продукта за различните региони през различните периоди също не е в състояние да промени оценката на Комисията. Освен това се прави позоваване на оценката на Комисията в съображения 124—132 във връзка с факта, че Украйна остава затворена за внос на АН от Русия (вж. съображение 144).
 (154)
 Що се отнася до Пътната карта за торовете, RFPA посочи, че документът не е бил нито